**e-Templat Manuskrip Kajian Tindakan**

**Jurnal Kajian Tindakan IPG Kampus Pendidikan Islam**

**Syarat dan Format Penulisan:**

Asli (belum diterbitkan dalam mana-mana jurnal)

Tajuk bukan *Uppercase* tetapi *Capitalize Each Word* kecuali kata sendi dan kata hubung menggunakan *lowercase.*

Laras bahasa ilmiah.

Tata bahasa baik dan pilihan perkataan sesuai dengan tajuk.

Tiada kesalahan ejaan.

Penggunaan istilah selaras dan kemas kini.

Tiada ayat kompleks yang sukar difahami.

Tiada ayat tergantung.

Tiada *jargon* iaitu perkataan atau ekspresi teknikal yang sukar difahami.

Antara 4000 - 5000 patah perkataan termasuk rujukan dan lampiran.

Ditaip langkau dua baris kecuali pada tajuk, jadual / rajah, abstrak dan *abstract*.

Ditaip menggunakan *Times New Roman*, fon 12.

Jarak satu langkau antara perenggan.

Muka surat mempunyai nombor di bahagian atas kanan.

*Hardcopy* dicetak dengan terang dan dihantar kepada ketua editor

(Pn. Norasiah binti Abdullah, no. tel. 0133944353)

*Softcopy* diemel ke norasiahipis@yahoo.com

**Semua tulisan di atas dan dalam kurungan di bawah perlu dibuang sebelum *hardcopy* dan softcopy dihantar.**

**(Tajuk tidak lebih 12 perkataan)**

(Nama Penyelidik

Alamat e-mel)

(tidak perlu nyatakan pengkhususan penyelidik

Penyelia: (nama penuh)

(Nama jabatan penyelia)

Abstrak (Bahasa Melayu) (jangan *bold*)

(Kandungan Abstrak: penyataan masalah, tujuan kajian, kumpulan sasaran, tindakan yang dijalankan iaitu cara mengumpul dan menganalisis data, hasil kajian, implikasi kajian

dan cadangan kajian seterusnya).

**(tidak lebih 150 perkataan)**

***Kata kunci*: (Lima perkataan atau frasa yang merupakan fokus kajian)**

*Abstract* (Bahasa Inggeris) (jangan *bold*)

***(not more than 150 words)***

***Keywords: (Five words or phrases which your research focuses on)***

**(Pengenalan-sub-tajuk ini perlu dibuang kerana mengikut APA format, *it is understood* selepas abstract memang pengenalan )**

 (Penerangan umum tentang tajuk kajian dalam satu perenggan sahaja).

**Refleksi Pembelajaran dan Pengajaran atau Pengalaman Melaksanakan Tugas**

(Refleksi juga boleh dilakukan ke atas pengalaman seperti aktiviti yang dilalui oleh diri sendiri, pelajar, kemahiran, persekitaran, isi kandungan mata pelajaran, bahan pengajaran dan komunikasi).

(Melihat kekuatan dan kelemahan amalan kendiri dalam pembelajaran dan pengajaran (P&P) / pelaksanaan tugas).

(Mengingat kembali pengalaman yang telah dilalui dan mempertimbangkan serta membuat penilaian untuk mengenal pasti tema, masalah, isu atau keprihatinan bagi kajian tindakan yang hendak dijalankan).

**Fokus Kajian**

(Berdasarkan refleksi, fokus kepada satu daripada beberapa masalah yang dinyatakan. Secara ringkasnya penentuan fokus kajian perlu memberi pertimbangan kepada perkara-perkara berikut:

i. Masalah yang memerlukan tindakan segera. Masalah tersebut merupakan keutamaan daripada dua atau lebih masalah yang telah dikenal pasti.

ii. Penyelesaian masalah itu penting untuk penyelidik, pelajar atau tempat penyelidik bertugas.

iii. Data boleh dikutip dengan cepat dan mudah dalam situasi di tempat kerja terutamanya berkaitan P&P.

iv. Bidang kajian berada dalam ruang lingkup kuasa penyelidik untuk bertindak).

**Tinjauan Masalah**

[Semasa membuat tinjauan awal, penyelidik mengumpul data dengan menggunakan beberapa instrumen kajian, bertujuan untuk mendapatkan gambaran awal tentang sesuatu masalah di samping membantu penyelidik memahami masalah yang telah dikenal pasti dengan lebih mendalam. Sebelum merancang, penyelidik perlu mengenal pasti masalah yang terdapat dalam pengajaran dan pembelajaran mereka. Penyelidik boleh mengutip data dengan menggunakan pelbagai kaedah, contohnya dengan menggunakan soal selidik, menjalankan temu bual, membuat pemerhatian, menjalankan ujian, membuat analisis dokumen (hasil kerja pelajar, jadual kedatangan, rekod keputusan ujian/peperiksaan, rekod latar belakang pelajar dan sebagainya)].

**Analisis Tinjauan Masalah**

(Data yang telah dikumpul perlu dianalisis untuk mengenal pasti masalah-masalah yang dihadapi dalam proses P&P. Masalah-masalah itu disenaraikan mengikut keutamaannya. Antara masalah-masalah yang diberi keutamaan adalah seperti berikut:

 i. Masalah yang mengongkong kemajuan pembelajaran pelajar;

 ii. Masalah yang menjadi penghalang kepada keberkesanan pembelajaran dan pengajaran;

 iii. Masalah yang memerlukan tindakan penyelesaian segera.

Setelah masalah dikenal pasti, penyelidik perlu membuat huraian dari data yang dianalisis dan persembahkan data dalam bentuk yang sesuai seperti jadual, carta dan sebagainya).

(Tinjauan literatur - Tiada tajuk khas seperti dalam penyelidikan asas tetapi dimasukkan dalam mana-mana bahagian dalam laporan mengikut keperluan. Tinjauan literatur tentang kajian lalu perlu dikritik dengan mengemukakan taksiran kelemahan dan kelebihan.

 Biasanya dibuat untuk mencari bidang fokus. Bidang fokus penting disokong oleh kajian-kajian lepas bagi membolehkan penyelidik membandingkan pandangan sendiri dengan pandangan penyelidik- penyelidik lain.

 Menjelaskan kebimbangan atau keprihatinan terhadap sesuatu isu atau permasalahan.

 Berbentuk perbincangan kritikal, memberi celik akal dan kesedaran tentang hujah-hujah, teori-teori atau pendekatan yang dikemukakan oleh penyelidik-penyelidik lain.)

**Objektif Kajian**

(Objektif merupakan tujuan yang ingin dicapai oleh penyelidik melalui kajian berdasarkan masalah yang telah dikenal pasti. Objektif perlu boleh diukur, dilaksanakan atau memberi perubahan kepada amalan dalam P&P / pelaksanaan tugas.)

**Kumpulan Sasaran**

(Kumpulan sasaran merupakan kumpulan pelajar atau individu-individu yang terlibat dalam kajian yang akan dijalankan. Kumpulan tersebut mestilah terdiri daripada kumpulan yang terlibat dalam isu/ permasalahan kajian dan situasi sosial penyelidik).

**Pelaksanaan Kajian**

 **Cara Mengumpul Data**

 (Huraikan secara terperinci cara-cara mengumpul maklumat. Semasa membuat tinjauan, kumpul data dengan menggunakan beberapa instrumen kajian. Hal ini bertujuan mendapatkan gambaran awal tentang sesuatu masalah dan membantu penyelidik memahami masalah yang telah dikenal pasti dengan lebih mendalam. Memandangkan penyelidik perlu mengenal pasti masalah yang terdapat dalam P&P mereka atau dalam proses melaksanakan tugas, penyelidik boleh mengutip data dengan menggunakan pelbagai kaedah, antaranya dengan menggunakan soal selidik, menjalankan temu bual, membuat pemerhatian, menjalankan ujian dan membuat analisis dokumen (hasil kerja pelajar, jadual kedatangan, rekod keputusan ujian/peperiksaan, rekod latar belakang pelajar dan sebagainya).

 **Analisis tinjauan masalah**

(Analisis tinjauan masalah dilakukan dengan membuat jadual atau apa jua bentuk ‘*data display’* bagi menunjukkan bahawa penyelidik telah mengumpul data/maklumat untuk mengetahui bagaimana masalah itu timbul dan perkara-perkara lain yang berkaitan dengan masalah yang dikaji. Data yang telah dikumpul perlu dianalisis untuk mengenal pasti masalah-masalah yang dihadapi di mana masalah-masalah itu disenaraikan mengikut keutamaannya. Data boleh dianalisis dengan mencari tema atau kategori berdasarkan temu bual, pemerhatian atau dokumen).

**Tindakan menangani masalah**

(Merancang tindakan atau intervensi bagi mengatasi masalah yang difokuskan merupakan proses merancang aktiviti-aktiviti intervensi yang sesuai untuk menyelesaikan masalah yang telah dikenal pasti sebagai fokus kajian. Nyatakan semua aktiviti, bahan-bahan dan cara membuat pemerhatian untuk menguji keberkesanan tindakan/aktiviti yang telah dijalankan ke arah meningkatkan kemahiran pelajar bagi menangani masalah yang sedang dikaji. Bagi menentukan tindakan intervensi yang hendak dijalankan, beberapa perkara berikut perlu diberi perhatian iaitu:

* Memastikan matlamat tindakan intervensi selaras dengan objektif kajian.
* Menentukan tempoh pelaksanaan bagi setiap aktiviti.
* Mengenal pasti bahan-bahan yang diperlukan untuk menjalankan aktiviti.
* Menetapkan cara pemantauan dan kaedah penilaian bagi menentukan tindakan intervensi yang dijalankan berkesan dalam usaha memperbaiki amalan. Caranya seperti ujian, soal selidik, temu bual, pemerhatian, analisis dokumen dan sebagainya.
* Meletakkan penanda aras pencapaian minimum tindakan intervensi untuk mengesahkan keberkesanannya.

Dalam peringkat melaksanakan tindakan bagi mengatasi masalah yang menjadi fokus, penyelidik perlu melaksanakan aktiviti-aktiviti intervensi mengikut ketetapan rancangan tindakan. Walau bagaimanapun, masih dibenarkan mengubah suai rancangan tindakan sekiranya keadaan memerlukan).

**Hasil Kajian dan Perbincangan**

(Pastikan hasil kajian menjawab setiap objektif kajian)

**Refleksi**

(Akhirnya, proses refleksi dilakukan sekali lagi terhadap tindakan intervensi yang telah diambil Contoh:

1. Huraikan tindakan anda dengan menggunakan data/maklumat yang telah dikumpulkan.
2. Terangkan perubahan tingkah laku pelajar melalui pemerhatian
3. Terangkan perubahan emosi pelajar
4. Huraikan perasaan penyelidik terhadap kajian yang telah dijalankan).

**Cadangan Kajian Seterusnya**

(Pastikan cadangan kajian dalam bentuk praktikal dan berdasarkan hasil kajian. Anda boleh meneruskan kajian tindakan dengan mengambil tindakan susulan (gelungan kedua). Jika hasil kajian anda tidak berjaya, anda boleh menulis seperti berikut: “Memandangkan kajian tindakan yang telah saya jalankan tidak berjaya, maka saya akan menggunakan tindakan/aktiviti-aktiviti lain untuk menangani isu ini.” Jelaskan tindakan yang akan diambil)

Rujukan (jangan bold)

(Sepuluh dan lebih;

Relevan (Sekiranya rujukan berbentuk kajian, tahun rujukan tersebut hendaklah tidak lebih lima tahun daripada tahun semasa);

Pastikan semua rujukan yang disenaraikan dengan lengkap di akhir penulisan memang dirujuk dalam kandungan artikel.

Pastikan semua rujukan dalam kandungan artikel disenaraikan dengan lengkap di akhir penulisan;

Mengikut format *APA*)